 ڪراچي (ويب ڊيسڪ) پاڪستان جي مشهور ليکڪ خليل الرحمان پنهنجي مشهور ڊرامي ‘‘ميري پاس تم هو’’ جو سيڪوئل ٺاهڻ جو اشارو ڏئي مداحن جا ڪن اُڀا ڪري ڇڏيا. هڪ انٽرويو ۾ خليل الرحمان جو مشهور ڊرامي ‘‘ميري پاس تم هو’’ جي سيڪوئل بابت پڇيل هڪ سوال جي جواب ۾ چيو ته عام طور تي آئون پنهنجي ڊرامن جو سيڪوئل لکندو ناهيان پر آئون سوچان ٿو ته ان ڊرامي جو سيڪوئيل لکي ڇڏيان. هدايتڪار چيو ته مداحن منهنجي ڊرامي کي بي حد پسند ڪيو جنهن تي آئون سندن ٿورائتو آهيان جڏهن ته آئون پهريون ڀيرو سوچي رهيو آهيان ته ان ڊرام جو سيڪوئل به لکان. واضح رهي ته خانگي ٽي وي تي نشر ٿيندڙ ڊرامي ‘‘ميري پاس تم هو’’ جي هدايتڪاري نديم بيگ ڏني هئي جڏهن ته ڊرامي ۾ همايون سعيد، عدنان صديقي، مهوش حيات، حرا ماني، سويرا نديم، انوشي عباسي، مهربانو، سيد محمد احمد ۽ رحمت اجمل اهم ڪردار نڀايو آهي. ڊرامي جي آخري قسط ۾ مک ڪردار همايون سعيد فوت ٿي ويو هو جنهن سبب آخري قسط ڏسڻ بعد سوشل ميڊيا تي ڏک جي لهر ڇانيل هئي.